ཞིས་ཅིན་ཕིང་གིས།མི་རིགས་ལས་དོན་དང་ཆོས་ལུགས་ལས་དོན་ནི་གནས་བབ་ཧྲིལ་བོར་ཁྱབ་པའི་ལས་དོན་ཞིག་སྟེ།ན་ནིང་གི་ཀྲུང་དབྱང་མི་རིགས་ལས་དོན་ཚོགས་འདུའི་སྟེང་།མིག་སྔར་དང་སླད་ཕྱིན་དུས་སྐབས་ཤིག་རིང་གི་མི་རིགས་ལས་དོན་གྱི་སྲིད་བྱུས་ཁ་ཕྱོགས་ཆེན་མོ་དང་འཐབ་ཇུས་འགན་ཁུར་གཏན་འཁེལ་གསལ་བོ་བྱས་ཡོད་ཅིང་།རིམ་པ་ཁག་གི་ཏང་ཨུད་ཀྱིས་ཚོགས་འདུའི་དགོངས་དོན་ལག་བསྟར་དོན་འཁྱོལ་བྱ་བའི་ཐད་ཀྱི་ལས་དོན་ལེགས་པོ་བསྒྲུབ་ནས།མི་རིགས་ཁག་བར་འཆམ་མཐུན་མཉམ་གནས་དང་།སྐྱིད་སྡུག་མཉམ་མྱོང་།ཞི་མཐུན་འཕེལ་རྒྱས་ཡོང་པའི་ལས་རིམ་ཁག་ལེགས་པོར་སྒྲུབ་དགོས།ཆོས་ལུགས་ཀྱི་ལས་དོན་ནི་ངོ་བོའི་ཐོག་བཤད་ན་མང་ཚོགས་ཀྱི་ལས་དོན་ཏེ།ཁྱོན་ཡོངས་ནས་ཏང་གི་ཆོས་ལུགས་དད་མོས་སྲིད་ཇུས་ལག་བསྟར་དོན་འཁྱོལ་བྱེད་པ།ཁྲིམས་ལྟར་ཆོས་ལུགས་ལས་དོན་ལ་དོ་དམ་བྱེད་པ།རང་རྐྱ་དང་རང་སྒེར་རང་སྒྲུབ་ཀྱི་རྩ་དོན་རྒྱུན་འཁྱོངས་བྱས་ནས།ཧུར་ཐག་སྒོས་ཆོས་ལུགས་དང་སྤྱི་ཚོགས་རིང་ལུགས་ཀྱི་སྤྱི་ཚོགས་མཐུན་པོ་ཡོང་རྒྱུར་ལམ་སྟོན་བྱེད་དགོས།ཆོས་ལུགས་དང་སྤྱི་ཚོགས་རིང་ལུགས་ཀྱི་སྤྱི་ཚོགས་དང་མཐུན་པོ་ཡོང་རྒྱུར་ལམ་སྟོན་བྱེད་དགོས་ན།ངེས་པར་དུ་ཀྲུང་གོ་ཅན་དུ་འགྱུར་བའི་ཁ་ཕྱོགས་རྒྱུན་འཁྱོངས་བྱེད་པ་དང་།ཆོས་ལུགས་ལས་དོན་ཁྲིམས་སྐྱོང་ཅན་དུ་འགྱུར་བའི་ཆུ་ཚད་མཐོར་འདེགས་གཏོང་པ།ཆོས་ལུགས་ཀྱི་སྤྱི་ཚོགས་ནུས་པར་ངེས་པར་དུ་རྩོད་སྒྲུབ་ལྟ་སྟངས་འཛིན་དགོས་པ།ངེས་པར་དུ་ཆོས་ལུགས་སྡེའི་མི་སྣའི་ནུས་པར་མཐོང་ཆེན་དང་འདོན་སྤེལ་གནང་ནས།ཆོས་ལུགས་ཀྱིས་ཧུར་ཐག་སྒོས་དཔལ་འབྱོར་འཕེལ་རྒྱས་དང་།སྤྱི་ཚོགས་འཆམ་མཐུན།རིག་གནས་དར་རྒྱས།མི་རིགས་མཐུན་སྒྲིལ།མེས་རྒྱལ་གཅིག་གྱུར་ཐད་ནུས་པ་འདོན་པར་སྣེ་ཁྲིད་དགོས་ཞེས་ནན་གྱིས་བསྟན།